**INFORMASJON VED OPPSTART I HAVHESTEN**

**AVDELING- Frøyfakse 3- 6 ÅR.**

Vi vil med dette ønske velkommen til Havhesten barnehage.

De voksne som jobber på Frøyfakse er Kjartan, Justyna og pedagogisk leder Elise.

Primærkontakten tar imot barnet, og dere skal sammen bli kjent med barnehagen, barna og personalet. Under tilvenningsperioden jobber vi godt med å gjøre barna kjent med den trygge og gode dagsrytmen. Forutsigbarhet skaper trygghet!

TILVENNING

DAG 1:

Barnet skal kun være i barnehagen et par timer denne

dagen.

DAG 2:

Dere kommer til frokost 08.30. Etter at barnet har spist, forbereder forelderen barnet på en avskjed. Det avtales når dere skal komme tilbake, men det er likevel viktig å være tilgjengelig på telefon. Når dere kommer tilbake går dere hjem.

DAG 3:

Dere kommer fra morgenen av. Etter en liten stund går foreldrene. Barnet spiser lunsj, leker med nye venner og blir hentet etter frukttid klokken to.

DAG 4:

Dere kommer fra morgenen av. Etter en liten stund går foreldrene fra. Barnet spiser lunsj, leker med nye venner og blir hentet etter frukttid klokken to.

Man må som regel regne cirka en uke med kortere dager i barnehagen. For noen går tilvenningen raskere, men for andre tar det lengre tid. Det viktige for alle parter er at vi får det til å fungere til det beste for det enkelte barnet.

AVSKJED:

Erfaring viser at det beste for alle er å gjøre avskjeden kortest mulig. Vi oppfordrer dere foreldre til å være tydelige og klare i samspillet med barnet, og si klart og tydelig ”ha det”. Vi vet at det innimellom er ekstra vanskelig med avskjed, men det hjelper barnet om vi har gode rutiner og samarbeider godt. Ring gjerne og spør hvordan det går dersom avskjeden var vanskelig.

KJERNETID

Med mindre annet er avtalt ser vi helst at alle barn er i barnehagen fra 09.30- 14.00. Dette for å lette muligheten til å sette i gang aktiviteter uten å bli forstyrret. Det er selvsagt alltid anledning til å ringe og gi beskjed om man kommer litt senere eller ønsker å hente litt tidligere.

MAT

Frokosten er mellom kl.08.30-09.00. Barna får velge mellom knekkebrød/brød/havregryn med melk eller youghurt

Lunsjen serveres kl. 11.00 og består av brødmat og to varmmåltid i uken. Neste måltid er ettermiddagsmåltidet ca. kl. 14.00. Da spiser barnet brød/knekkebrød, frukt og grønnsaker som de får av barnehagen. Barnet får melk eller vann til alle måltider i barnehagen.

SYKDOM

Syke barn holdes hjemme. Et sykt barn trenger å bli tatt hånd om uten flere andre barn rundt seg, og utgjør i tillegg en stor smittefare ved å oppholde seg i barnehagen. Blir barnet sykt i løpet av barnehagedagen tar vi kontakt.

BURSDAGSFEIRING

I barnehagen henger vi opp et bursdagsbilde i vinduet, som forteller at i dag er det fødselsdag på avdelingen og flagg henges opp ute på veggen. Barnet får velge bursdagsklær fra bursdagsskapet i barnehagen og har bursdagssamling med leker og sang.

HUSK Å TA MED

* Fullt inneskift (undertøy, strømper, strømpebukse, genser og bukse) som passer til årstiden. Dette legges i barnets kurv under plassen i garderoben.
* Regntøy
* Støvler
* Utedress
* Tykk genser
* Tøfler
* Dress og regntøy skal tas med hjem til vask hver fredag!

HUSK Å MERKE KLÆRNE MED BARNETS NAVN!

DAGSRYTME

07.30 Barnehagen åpner

07.30 – 08.30 Rolige aktiviteter

08.30 Frokost

09.30 – 11.00 Grupper ute/ inne. Tema/Prosjektarbeid. Tur.

11.00 Lunsj

12.45 Utelek

14.00 Frukttid

16.30 Barnehagen stenger

TAKK FOR I DAG

Barnehagen stenger kl.16.30 og vi oppfordrer dere til å hente barna i god tid, slik at det er tid til å utveksle informasjon og lese dagens oppsummering på tavla i garderoben. Dersom det er andre enn dere foreldre, som skal hente barnet, må vi på avdelingen ha beskjed om dette.

Vi oppfordrer dere alle til å abonnere på barnehagens hjemmeside - [www.minbarneha](http://www.minbarnehage.no/)ge[.no](http://www.minbarnehage.no/)/ullandhaug. All informasjon fra barnehagen og avdelingen blir lagt ut på denne siden. Der finner dere Havhesten barnehage.

Avdelingsmobil: **91751136**

VELKOMMEN TIL OSS!

Vi gleder oss til å bli kjent med deg!

Hilsen Elise, Kjartan og Justyna